**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2016 M. GRUODŽIO 2 D. SPRENDIMO** **NR. 5TS-725 „****DĖL MOKYKLINIŲ AUTOBUSŲ NAUDOJIMO LAISVU NUO MOKINIŲ VEŽIMO Į MOKYKLAS IR IŠ JŲ METU TVARKOS APRAŠO PATVIRTINIMO“ PAKEITIMO**

2018 m. spalio 14 d. Nr. 34-1478

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba nusprendžia:

Pakeisti Mokyklinių autobusų naudojimo laisvu nuo mokinių vežimo į mokyklas ir iš jų metu tvarkos aprašą, patvirtintą Lazdijų rajono savivaldybės tarybos 2016 m. gruodžio 2 d. sprendimu Nr. 5TS-725 „Dėl Mokyklinių autobusų naudojimo laisvu nuo mokinių vežimo į mokyklas ir iš jų metu tvarkos aprašo patvirtinimo“, ir 5 punktą išdėstyti taip:

„5. Dėl mokinių ir mokytojų išvykos organizavimo naudojant mokyklinius autobusus laisvu nuo mokinių vežimo į mokyklas ir iš jų metu fiziniai ar juridiniai asmenys, organizuojantys mokinių ir mokytojų išvyką (toliau – iniciatoriai), mokyklinius autobusus turinčių mokyklų vadovams pateikia prašymą, kuriame nurodo asmenis, atsakingus už išvyką, vykstančių mokinių skaičių ir vardinį sąrašą, išvykos maršrutą ir tikslą, mokyklinio autobuso išvykimo vietą ir laiką, orientacinius mokyklinio autobuso išvykimo laikus iš maršruto punktų.“.

Savivaldybės meras

Parengė

Svajūnas Ramanauskas

2018-10-01

**DĖL LAZDIJŲ RAJONO SAVIVALDYBĖS TARYBOS 2016 M. GRUODŽIO 2 D. SPRENDIMO NR. 5TS-725 „DĖL MOKYKLINIŲ AUTOBUSŲ NAUDOJIMO LAISVU NUO MOKINIŲ VEŽIMO Į MOKYKLAS IR IŠ JŲ METU TVARKOS APRAŠO PATVIRTINIMO“ PAKEITIMO PROJEKTO**

**AIŠKINAMASIS RAŠTAS**

2018 m. spalio d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2016 m. gruodžio 2 d. sprendimo Nr. 5TS-725 „Dėl Mokyklinių autobusų naudojimo laisvu nuo mokinių vežimo į mokyklas ir iš jų metu tvarkos aprašo patvirtinimo“ pakeitimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Šio projekto tikslas – pakeisti Mokyklinių autobusų naudojimo laisvu nuo mokinių vežimo į mokyklas ir iš jų metu tvarkos aprašą, patvirtintą Lazdijų rajono savivaldybės tarybos 2016 m. gruodžio 2 d. sprendimu Nr. [5TS-725](http://www.infolex.lt/lazdijai/Default.aspx?Id=3&DocId=41569) „Dėl Mokyklinių autobusų naudojimo laisvu nuo mokinių vežimo į mokyklas ir iš jų metu tvarkos aprašo patvirtinimo“, ir 5 punktą išdėstyti taip, kad būtų patikslinta iniciatoriaus sąvoka.

Įgyvendinus rajono savivaldybės tarybos sprendimą, bus pakeistas Mokyklinių autobusų naudojimo laisvu nuo mokinių vežimo į mokyklas ir iš jų metu tvarkos aprašo 5 punktas, t. y. išsamiau išaiškinta, kas gali būti iniciatorius.

Parengtas sprendimo projektas neprieštarauja galiojantiems teisės aktams.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas.

Ekonomikos skyriaus vyr. specialistas Svajūnas Ramanauskas